Campionat del món d'escacs de 2016
El Campionat del món d'escacs de 2016 fou un matx entre el campió regnant Magnus Carlsen i l'aspirant al títol Serguei Kariakin, que determinà el Campió del món d'escacs de 2016. Es dugué a terme sota els auspicis de la FIDE, la Federació Internacional d'Escacs. El matx va tenir lloc al Districte de Seaport, a Manhattan, Nova York (Estats Units) entre l'11 i el 30 de novembre de 2016. Els dos jugadors es repartiren una bossa d'un milió d'euros, 600 mil euros pel campió i 400 mil euros pel perdedor. Després que les dotze partides a ritme clàssic acabessin en empat a 6 punts, Magnus Carlsen revalidà el títol de campió del món en guanyar per 3 a 1 a Serguei Kariakin en les quatre partides de desempat a ritme semiràpid, el mateix dia del seu aniversari.